ประจำเดือนมาวันที่ 5 ถึงวันที่ 9 พฤษภาคมแล้วมามีอะไรกับแฟนวันที่ 12 พฤษภาคมและประมาณวันที่ 21 พฤษภาคมก็มีเลือดดำน้ำตาลออกมาเล็กน้อยจนถึงปัจจุบันเกิดจากสาเหตุอะไรค่ะ
สวัสดีค่ะ การมีเพศสัมพันธ์ในช่วงเวลาดังกล่าวยังคงมีโอกาสตั้งครรภ์ได้ ไม่ควรพยายามทำการนับวันตกไข่เพื่อคุมกำเนิด เพราะมีโอกาสผิดพลาดสูงการมีเลือดดำน้ำตาลออกมาเล็กน้อยดังกล่าวมา อาจจะเกี่ยวหรือไม่เกี่ยวกับการตั้งครรภ์ก็ได้ค่ะ คืออาจเป็นเลือดจากการฉีกขาดของเยื่อบุอวัยวะเพศ เลือดจากการติดเชื้อหรือมีเนื้องอกในช่องคลอดหรือปากมดลูก หรือถ้าเป็นเลือดที่เกี่ยวกับการตั้งครรภ์เช่นการแท้ง การท้องนอกมดลูก อาจจะออกมาค่อนข้างมาก ปวดท้องน้อยร่วมด้วยได้ถ้าไม่แน่ใจการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากเลือดยังออกมาต่อเนื่อง ควรไปพบแพทย์เพื่อตรวจหาสาเหตุที่แน่ชัดต่อไป